Nándorfehérvár eleste (1521) és a mohácsi vész (1526) előtt a horvát-magyar végeken egyfajta kis háború dúlt a törökökkel. A portyázó akindzsi lovasok többször mélyen behatoltak, mivel a végvárrendszer a 16. században hanyatlásnak indult, de Magyarországon nem érzékelték a veszélyt, leszámítva néhány főnemest, így Beriszló Pétert, aki a török elleni harcra 1513-tól már egyre komolyabb figyelmet szentelt.